Baba met steekwonde gevindArgieffoto ŉ Pasgebore babaseuntjie is gister met steekwonde dood in ŉ woonbuurt in Kimberley aangetref. Die polisie het in ŉ verklaring gesê die gru-ontdekking is Maandag op die hoek van Otto- en Van Renenstraat in Homestead gemaak. “Die babatjie se liggaam is toegedraai in ŉ pienk handdoek, gordyne en ŉ blou en wit tafeldoek gevind. Sigbare beserings wys dat die baba twee steekwonde aan sy nek opgedoen het,” het die polisie gesê. Die Roodepan-polisie ondersoek ŉ saak van moord. Niemand is nog in verband met die voorval in hegtenis geneem nie. Die polisie het ŉ beroep op die publiek gedoen om met enige inligting na vore te kom wat die polisie in sy ondersoek kan bystaan. Bel ao. Thomas Ashley by 082 495 4625.